Tatoeba sentences — language code: kab
Dɣa giɣ akka ṣubbeɣ-d ɣef ugmer-nni, refdeɣ taseṭṭa, bdiɣ slufuyeɣ yes-s i tmezzuyin-is.
Nitni d imezwura, nekni d ineggura.
Uɣaleɣ Ilfeɣ-as anyir-is, kkseɣ-as aIgam, nehreɣ-t s ttawil, almi yebbuḥra, yekkes-as ɛeggu-nni n webrid, tekkaw akk tidi-nni d-yeffɣen di tfekka-ines.
Awal-nni i yi-d-tenniḍ, yexdem deg-i.
Qerḥeɣ-t s lehduṛ i as-nniɣ.
Ahat d tuzzma n yiman!
Refdeɣ, serseɣ; ufiɣ yiwen n ubrid i yessufuɣen.
Mačči d yiwet.
Ar tura urɛad i d-ufiɣ.
Ahat! Ur ẓriɣ ara ma yella d ayen yelhan neɣ d ayen n diri, alamma waleɣ awal amek yedda d wamek d-yettwanna ara qesdeɣ ad d-neṭqeɣ neɣ ala.
Ahat, ur ẓriɣ ara ma yella d ayen yelhan neɣ d ayen n diri, alamma waleɣ awal amek yedda d wamek d-yettwanna ara qesdeɣ ad d-neṭqeɣ neɣ ala.
D acu i d-tufiḍ ihi?
Tarrayt akken i telha maca llant teswiɛin anda tasleḍt ilaq ad tili d umatu.
Simi nesɛedday tirmitin di tudert-nneɣ n yal ass, aṭas i yettbeddilen deg-neɣ.
I usget-ines, amek? Dagi i ɛewqeɣ.
Xemmeɣ ar din, maca ad as-qqareɣ d lmuḥal.
Tanemmirt tameqqrant.
Wa Dda Belɛid! Yya qqim-d rrif-iw ad ndekker cwiṭ.
A-ten-an ṭṭelba-nni n Tirmitin ɛyan. Ahat bɣan ad steɛfun ciṭ.
Dda Belɛid yella yesderfif deg ubrid-is ɣer texxamt n umeṛḥum.
Yeqqubel-it-id ɣer tewwurt taxeṛṛaǧit, Mensuṛ, mmis n Mexluf, amerḥum.
Dɣa yenṭeq ɣur-s Dda Belɛid.
Ad wen-iḥetten Ṛebbi ttwab-is.
Akka i d ddunit, imi lmut d abrid ur nexli.
Baba-k yella d argaz lɛali.
Ixeddem ala lxir.
Akken i nesɛedda lwaḥid ussan n temẓi deg Fransa, ass mi nxeddem ɣer Renault.
A ḥesra! Acḥal neswa akken.
Deg iḍ mi d-neffeɣ s lxedma, nteddu seg ubistṛu ɣer wayeḍ arma qrib d ṣṣbeḥ, akken ad nettu lehmum-nneɣ n dinna akked wid n tmurt.
Ass-a yebna-awen axxam, izweǧ-awen. Ncalleḥ iɣsan-is di talwit.
Mensuṛ yebɣa ad yezzi aqerru-s si rriḥa n ccrab i d-yetteffɣen seg yimi n Dda Belɛid.
Maca yuɣal-d iṣeggem-d udem-is, sakin yerra-as-d awal.
Ad k-itub Ṛebbi a Dda Belɛid.
Lbaṛaka deg warraw-ik.
Teẓriḍ-d amerḥum neɣ mazal?
Mazal! Ɣer dinna ara tedduɣ.
Deg uzrug yettawin ɣer texxamt n umerḥum, irgazen qqimen-d si tama tayeffus ɣef udekkan n wakal.
Dda Belɛid ur iluɛa ula yiwen.
Yeɛya deg-sen imi lhan-d deg tqulhatin n temɣarin.
Ssiman yessan tamurt, yekker deg kra n yimukan.
Abriḍ ur teḍwa ara deg-s tafat.
Dda Belɛid yelḥa cwiṭ, dɣa tewwet-it-id tderrit.
Iḥunn Ṛebbi yettaṭṭaf di lḥiḍ, wamma yeɣli.
A Seṭṭaṛ, i as-d-yenna Sliman Bu učamar.
Ahat daɣen yeswa akken yuɣ tanumi, i as-d-yerra Mesṭafa.
Dda Belɛid, yessiked-iten ddaw tiṭ, dɣa yenna-asen.
Ɛasset kan tizugar-nwen a yir iqumam.
Yella yezgen yiḍ, mi akken yewweḍ Dda Belɛid ɣer teɣmert n texxamt.
Yezzi, dɣa yewwet tawwurt yeldin ɣer beṛṛa. Kra n lexwan walan-t-id, dɣa cmumḥen.
Yekkes tiseḥḥabin-is, yekcem. Iger tiṭ-is ɣer tfekka n umeddkel-is.
Yessuli-as-d aɛlaw, dɣa yeɣli-as-d imeṭṭi.
Ccix ifaq-as yeswa, sakin yessawel-as-d.
Aql-i ččiɣ lekwaɣeḍ-iw.
Dda Belɛid yessen ad idekkeṛ. Ddeqs i ixuleḍ imrabḍen.
Yeqqim-d rrif n ccix, dɣa kkren sin n ṭṭelba.
Dda Belɛid yesseḍfeṛ-asen tamuɣli.
Iɣil fell-as i kkren.
Ccix yenna-as: A Dda Belɛid, bɣan ad steɛfun imi ugar n ṛebɛa n swayeɛ aya ara dekkiren.
Ha-t-an yemmečč-d wabbaɣ-iw.